Et par hurtige naboer reddede i dag et hus i Aalborg. En slukket elkedel er formegentlig årsag til, at der udbrød brand i køkkenet. På 1. sal sad en ung pige. Hun blev alarmeret af husets egne røgalarmer og kom ud. De samme røgalarmer blev også hørt ved to naboer. De to naboer kom ind i huset og fik slukket branden med en pulverslukker. Branden var derfor slukket inden brandvæsnet nåede frem. - Hvis ikke de havde været så hurtige, så kunne det nemt have taget hele huset, fortæller indsatslederen ved Aalborg Beredskab. Selvom branden blev slukket hurtigt, er der opstået en del følgeskader. En stor del af køkkenet er brændt, og der er også en del sodskader og skader efter brugen af pulverslukker.

Referat:
En brand i et køkken i Aalborg kunne have udviklet sig, men hurtige naboer fik slukket branden, inden branden spredte sig.